જો કે કેન્દ્રીય કર્મચારીઓના યુનિયન ન્યુનત્તમ વેતન ૨૬૦૦૦ કરવાની માગણી કરી રહ્યા છે. આ મામલામાં સરકારે કમિટી બનાવી હતી પરંતુ હજુ કોઈ વાત આગળ વધી નથી. અત્રે નોંધનીય છે કે, ૭મા વેતન પંચનો કેન્દ્રીય કર્મચારીઓને લાભ ૧ લી જાન્યુઆરી ૨૦૧૬થી મળ્યો હતો. આવતા વર્ષે લોકસભાની ચૂંટણી યોજાવાની છે. તે પૂર્વે મોદી સરકાર પોતાના કર્મચારીઓને રાજી કરી દયે તેવી શકયતા છે. સરકારનું માનવુ છે કે, કેન્દ્રીય કર્મચારીઓને રાજી કરી દેવાય તો સત્તાનો લાડવો ફરીથી હાથમાં આવી શકે છે. સરકાર વેતન વૃદ્ધિની સાથે સાથે નિવૃતિ વય પણ ૬૦ વર્ષથી વધારીને ૬૨ વર્ષ કરે તેવી શકયતા છે. સરકારે આ અગાઉ પણ પગાર વધારાનું મન બનાવ્યુ હતુ પરંતુ હવે ૨૦૧૯માં યોજાનારી લોકસભાની ચૂંટણીમાં મતો મેળવવા માટે ભાજપે કેન્દ્રીય કર્મચારીઓને રાજી કરી દેવાનો નિર્ણય લીધો છે.